ชนไฟคลอก42ศพ ล้วนเป็นคนชรา เที่ยวในฝรั่งเศส
รถทัวร์คนชราถูกรถบรรทุกไม้เสียหลักพุ่งชน ที่เมืองผลิตไวน์ชื่อดัง บอร์กโดซ์ ของฝรั่งเศส ตายเกือบยกคัน 42 ศพ เจ็บ 5 คน โดยผู้เสียชีวิตถูกไฟคลอกดับคารถดำเป็นตอตะโกน่าอนาถใจ เผยที่เกิดเหตุเป็นโค้งอันตราย นับเป็นอุบัติเหตุร้ายแรงในรอบ 3 ทศวรรษของแดนนํ้าหอม,อุบัติเหตุที่ถือเป็นโศกนาฏกรรมครั้งร้ายแรงในรอบกว่า 3 ทศวรรษของประเทศฝรั่งเศสครั้งนี้ สำนักข่าวต่างประเทศรายงานว่า เหตุเกิดบนถนนสายหลัก ทางตอนเหนือเมืองบอร์กโดซ์ ภาคตะวันตกเฉียงใต้ของประเทศฝรั่งเศส หลังรถทัวร์บรรทุกผู้โดยสารสูงอายุ วิ่งชนประสานงากับรถบรรทุกไม้ที่ขับสวนมาอย่างจัง จนเกิดการระเบิดอย่างรุนแรง ส่งผลให้ผู้โดยสารเสียชีวิตเกือบยกคัน 42 ศพ บาดเจ็บ 5 คน ในจำนวนนี้อาการสาหัส 4 คน เจ้าหน้าที่หน่วยกู้ภัยนำตัวขึ้นเฮลิคอปเตอร์ส่งโรงพยาบาลอย่างเร่งด่วน,จากการเปิดเผยของสถานีโทรทัศน์ท้องถิ่นฝรั่งเศสบีเอฟเอ็มทีวี เหตุสลดครั้งนี้เกิดเมื่อเวลา 07.30 น. ตามเวลาท้องถิ่น หรือประมาณ 12.30 น. ของวันที่ 23 ต.ค. ตามเวลาประเทศไทย บนถนนสายหลักอาร์ดี 17 ไม่ไกลจากหมู่บ้าน พิวส์กวิน แคว้นผลิตไวน์จิฮอง ไม่ไกลจากเมืองบอร์กโดซ์ โดยเจ้าหน้าที่ดับเพลิง 60 นาย พร้อมหน่วยกู้ภัยที่รุดหน้าถึงที่เกิดเหตุ พบรถทัวร์และรถบรรทุกไม้ที่พุ่งชนประสานงากันอยู่ในสภาพเพลิงลุกไหม้ ร่างผู้โดยสารส่วนใหญ่พร้อมคนขับรถบรรทุกถูกไฟคลอกดำเป็นตอตะโก เสียชีวิตอย่างน่าอนาถอยู่ภายในรถ,ต่อมานายซาเวียร์ ซับเลตต์ นายกเทศมนตรีพิวส์กวิน ออกแถลงการณ์ว่า เหยื่อผู้รอดชีวิตจากเหตุการณ์ครั้งนี้ มีทั้งหมด 8 คน ในจำนวนนี้ได้รับบาดเจ็บ 5 คน มีบาดแผลไฟลวกรุนแรง และบาดแผลถูกกระแทกที่ศีรษะ ส่วนอีก 3 คน เคราะห์ดีไม่ได้รับบาดเจ็บแต่อย่างใด โดยเหยื่อผู้รอดชีวิตได้เปิดเผยกับเจ้าหน้าที่ว่า หลังจากรถทัวร์ประสบอุบัติเหตุพุ่งชน ก็เกิดเพลิงลุกไหม้อย่างรวดเร็ว แต่ที่รอดมาได้เป็นเพราะคนขับรถยังคงมีสติอยู่ และตัดสินใจเปิดประตูรถให้ทั้ง 8 คนออกมาได้ ส่วนสาเหตุเบื้องต้นเชื่อว่าเกิดจากรถบรรทุกไม้เสียหลักพุ่งมาชนรถทัวร์,ขณะที่นายปิแอร์ อองรี-แบรนเดตต์ โฆษกกระทรวงมหาดไทยฝรั่งเศส กล่าวแสดงความเสียใจต่อที่เกิดขึ้นกับคณะทัวร์ ที่ส่วนใหญ่เป็นคนสูงอายุ สมาชิกของสมาคมเพื่อคนวัยเกษียณในพื้นที่ เจ้าหน้าที่อยู่ระหว่างเร่งสืบสวนหาสาเหตุข้อเท็จจริง แต่บริเวณดังกล่าวถือเป็นโค้งอันตรายที่เกิดอุบัติเหตุบ่อยครั้ง ขณะที่สภาพอากาศก็ปกติ ไม่มีฝนตกมาบดบังทัศนวิสัย,ส่วนนายฟรองซัวส์ โอลองด์ ประธานาธิบดีฝรั่งเศส ได้ออกคำสั่งจากกรุงเอเธนส์ ประเทศกรีซ ให้นายกรัฐมนตรี รัฐมนตรีมหาดไทย และรัฐมนตรีคมนาคม พร้อมเจ้าหน้าที่เกี่ยวข้องลงพื้นที่เกิดเหตุในทันที พร้อมออกแถลงการณ์แสดงความเสียใจต่อเหตุโศกนาฏกรรมที่เกิดขึ้น,ทั้งนี้ สำนักข่าวต่างประเทศรายงานด้วยว่า เหตุดังกล่าวถือเป็นอุบัติเหตุทางถนนครั้งร้ายแรงที่สุดของฝรั่งเศสในรอบ 33 ปี โดยกรณีก่อนหน้านี้เกิดเมื่อเดือน ส.ค.2525 รถโดยสารประสบอุบัติเหตุบนทางหลวง ทางภาคตะวันออกของฝรั่งเศส ส่งผลให้มีผู้เสียชีวิต 53 คน ในจำนวนนี้เป็นเด็ก 44 คน
รถทัวร์คนชราถูกรถบรรทุกไม้เสียหลักพุ่งชน ที่เมืองผลิตไวน์ชื่อดังบอร์กโดซ์ของฝรั่งเศส ตายเกือบยกคัน 42 ศพ เจ็บ 5 คน โดยผู้เสียชีวิตถูกไฟคลอกดับคารถดำเป็นตอตะโกน่าอนาถใจ เผยที่เกิดเหตุเป็นโค้งอันตราย นับเป็นอุบัติเหตุร้ายแรง
ข่าวหน้า1,อุบัติเหตุรถทัวร์,ฝรั่งเศส,ผู้สูงอายุ,ประสานงา,รถบรรทุกไม้,ระเบิด,บีเอฟเอ็มทีวี,ไฟคลอก,ซาเวียร์ ซับเลตต์,นายกเทศมนตรีพิวส์กวิน,ข่าว,ไทยรัฐออนไลน์